Сорос дарил над $ 550 000 за нов референдум срещу Брекзит Джордж Сорос е дарил 400 000 лири стерлинги ( над $ 550 000 ) на активистка група , която се опитва да предотврати излизането на Великобритания от Европейския съюз , предаде БТА . Американският милиардер от унгарски произход придоби световна известност през 1992 г . , залагайки успешно срещу британската лира . Активистката група “ Най - доброто за Великобритания “ , че Сорос й дарил пари чрез свои фондации , съобщи Ройтерс . Противниците на Брекзит твърдят , че излизането от ЕС ще е най - голямата грешка на Великобритания след Втората световна война и ще подкопае политическото и финансовото влияние , което страната има . Според привържениците на Брекзит обаче той ще освободи Великобритания от един доминиран от Германия експеримент и в крайна сметка британската икономика ще започне да процъфтява , отбелязва Ройтерс . Премиерът Тереза Мей казва , че Великобритания ще напусне ЕС на 29 март догодина и няма да има нов референдум по въпроса .